VI.2.3.2. Tamuɣli ɣer zdat: « Tamuɣli ɣer zdat temmal-d rwaḥ umsawal s wakud ɣer zdat i wakken ad d-yales inaḍuyen ara d yeḍrun ɣer zdat »67. S wakka, deg tamuɣli ɣer zdat amsawal yettruḥu s wakud ɣer yimal, ɣer zdat, akken ad d-yeḥku inaḍruyen yezmren ad d-ḍrun ɣer zdat; d tirga neɣ d asirem n yiwudam. Tamuɣli ɣer zdat ur teṭṭuqet ara am temuɣli ɣer deffir. D ayen ara d-nwali deg imdyaten-agi : « Di lweqt-nni, i yenniɣ i yiman-iw ilaq fell-i ad beddeɣ ɣef iḍarren-iw, ur ttmudduɣ ara iman-iw d asfel i waṭṭan, ad rreɣ deg allaɣ-iw belli ad d-yaweḍ ula d nekk wass-nni deg ayed ara ḥluɣ. Yefka-d Rebbi aṭṭan d tidet, maca yerna-as-d ddewwa s ɣur-s ;εuhdeɣ mmi